internet vaartha 130 Views
ముంబై : చమురురంగంనుంచి టెలికాం రంగం వరకూ విస్తరించిన పారిశ్రామిక దిగ్గజం ముకేష్‌ అంబాని రిలయన్స్‌ ఇండస్ట్రీస్‌ నికరలాభాల్లో 18శాతం వృద్ధిని సాధించింది. చమురుశుద్ధి రంగం నుంచి మరింత మార్జిన్లు పెరగడంతో లాభాలు పెరిగాయి. నికరలాభం 7113 కోట్ల రూపాయలుగా ఉంది. అంతకుముందు ఏడాది 6024 కోట్లుగా ఉన్నాయి. మార్కెట్‌ నిపుణులు అంచనాలు 6515 కోట్లవరకూ నికర లాభం ఉంటుందని అంచనా వేసాయి. స్థూల చమురుశుద్ధిమార్జిన్‌ ప్రతి బ్యారెల్‌ ముడి చమురుకు 11.5 డాలర్లుగా ఉంది. గత ఏడాది జూన్‌ త్రైమాసికంలో 10.4 డాలర్లుగా ఉంటేఈ  ఏడాది గణ నీయంగా పెరిగినట్లు సంస్థ ఛైర్మన్‌ ముకేష్‌ అంబాని వివరించారు. నికరరాబడులు మాత్రం తగ్గాయి.15.17 శాతం దిగజారాయి. 76,615 కోట్లనుంచి 64,990 కోట్లకు క్షీణించినట్లు వివరించింది. కంపెనీ రుణం జూన్‌ 30వ తేదీనాటికి 1,86,692 కోట్ల రూపాయలుగా ఉంది.